كه‌نعان  حاته‌م / ئەگەر ئاینیگ لە خانەقین داوەزیا، و خەڵک
خانەقین توێنستن ئی ئاینە بڵاوبکەنە سێ بەش لەجهان، هەڵبەت نماز ئەو ئاینە وەزوان
کوردی بوود، و وەتایبەت وەزاراوەگەی خانەقین، و هەمیش دڵنک وکەلتور خانەقینی، بوودە
بنەمای رەفاترەگان ئەو ئاینە، و شایەت نمازەگە نەگونجیەێد ئەگەر روییان وەرەو باوە
مەحموی نەکەن .
كه‌نعان  حاته‌م / ئەگەر ئاینیگ لە خانەقین داوەزیا، و خەڵک
خانەقین توێنستن ئی ئاینە بڵاوبکەنە سێ بەش لەجهان، هەڵبەت نماز ئەو ئاینە وەزوان
کوردی بوود، و وەتایبەت وەزاراوەگەی خانەقین، و هەمیش دڵنک وکەلتور خانەقینی، بوودە
بنەمای رەفاترەگان ئەو ئاینە، و شایەت نمازەگە نەگونجیەێد ئەگەر روییان وەرەو باوە
مەحموی نەکەن .
و هەمیش، بایەسە گشت نەوروزیگ لایەنگرەیل
ئی ئاینە بانە خانەقین، و ئاو ئەڵوەنیش جوور تەوەڕک ئەرا خوەیان بووەن.
هەر وەیجوورە، مەردم نیمچە دوورگەی عەرەوی،
وەسنگ ئاین ئیسلام، هەرچە لە خورج خوەیان بوی فرووشتنە جهان، و ئیمە لەی باوەتە
گشت رێزیگ ئەرا ئاینەگە دیریمن، بەڵکم باس رەفتار کۆمەڵگا کەیمن، و شیوەیل وەکارهاوردن
ئاین ئەرا بەرژەوەنی کۆمەڵگایگ یا نەتەوەیگ یا چەن کەسایەتییگ.
دڵنگ تایبەت ئەرا ئەو کەسەگ بچوودە ناو
ئاینەگە، چوودەو ئەرا دڵنگەیل عەرەو بیاوان نیمچە دوورگەگە، و هەستیگ باو بویەسە
ناویان، ک تەنیا وەی دڵنگەیلە لە خودا نزیکەوبوی، و هەمیش لە نماز و نزاگان، ئەگەر
وەزوان عەرەوی نەوود، بڕوا نێەکەن ک خودا گووش لە نماز ونزای کەسیگ بگرێد، و فرە رەفتار
وەیجوورە، ئەوانەگ لە مەوقەی بی سەوادی مەردم، جوور زانا و دانا خوەیان نشاندان، و
هەرچە ئەرا مەردمە بی سەوادەگان باس بکردان بڕوایی فرەیگ وەپیان داشتن،  تەنانەت ئیمە لە سەرەتای سەدەی ١٩ ، دەور ٨٠% لەمەردم
بی سەواد بوین، و چەنی وەرەو گوزەیشتە بچیمن، رێژەی خوەنەواری مەردم کەمەوبوود، و
وەپێچەوانەو، رێژەی بی سەوادەگان فرەوە بوود، و شایەت ئەگەر وەرجە ١٠٠ ساڵ یەکیگ تەنیا
دوو سوڕەت قوڕئان بخوەنێاد، مەردمەگە جوور زانای گەورایگ تەماشای بکردیان.
و ئیسەیش، هەرچە بنەمای زانایل ئاینیەگانە
هەر لەبان ئەوە نریاگە ک ئەو نەوەیل فرە کۆنە داینانە، ک وەگورەی نەڕسینەوەی و سادەیی
و بیسەوادی مەردم خواست خوەیان باوەو کردن.
ئەرا نموونە؛ وەختا پەیغەمبەر و ئەسحابەگەی
لە خاک خوەیان دەرکریان، ناچار بوین بچنە ئەو بیاوانەیلە، وەلی وەختا نماز خوەنیان،
روییان کردیانە قودس، ک قیبلەیان بوی، و دڵیان لەلای مەکە بوی، چوونکە خاک وماڵ و
وڵات خوەیانە، لەیرا خودا روییان کردە مەکە، تا دڵیان و نیازیان و نمازیان وەیەک
بگونجیەێد، وەلی نەگ چوونکە مەکە قیبلەی مسەڵمانانە، بەڵکم لەیرا بایەسە بڕەسیمنەو
ک خودا خوازێ بووشێد؛ قیبلەدان خاکدانە، چوونکە مەکە وەگورەی پەیغەمبەر وئەسحابەگە
خاکیان بوی، و شایەت ئەو مەردمەگ دویای ئەو سەردەمە، هەمیش جوور زوان و دڵنگەگەی
خوەیان،  خاک خوەیانیش کردنە قیبلە، و ئەگەر
وەشیوەی گەوهەری خوەی بیاتاد وەنە کەسیگ خاک خوەی نەفرووشت.
